3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Δ.8066 της 25 Οκτ./21 Δεκ.1960  (ΦΕΚ Β΄ 506) Περί εισαγωγής επί προσωρινή ατελεία δερμάτων ακατεργάστων και υλικών κατεργασίας τούτων προς παραγωγήν επανωδερμάτων προοριζομένων δι’ εξαγωγήν. Έχοντες υπ’ όψιν: 1)τας διατάξεις του Νόμ.4607/ 30 «περί τροποποιήσεως διατάξεων των περί Δασμολογίου Νόμων» ως αύται ετροποποιήθησαν και συνεπληρώθησαν διά των διατάξεων του Νόμ.2861/ 54 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων» και 2)την από 12 ης  Οκτ.1960 γνωμοδότησιν της Επιτροπής του άρθρ.6 του ως άνω Νόμ.2861/54, αποφασίζομεν: Άρθρ.1.-Επιτρέπεται εις τους εργοστασιάρχας επεξεργασίας δερμάτων η επί προσωρινή ατέλεια και επί τη καταθέσει, δια τους δασμούς και λοιπούς φόρους, τραπεζικής εγγυήσεως εισαγωγή, 1)δερμάτων ακατεργάστων, 2)θειούχου νατρίου, 3)διχρωμικού καλλίου, 4)χλωροζάλ (χρωμικού άλατος), 5)χρωμάτων ανηλίνης, 6)βυρσοδεψικών εκχυλισμάτων, 7)χρωμάτων επικαλυπτικών, 8)χλωριούχου ασβεστίου, 9)Γαλακτικού οξέος, 10)Τιτάν Βάϊς (λευκοτιτανίου), 11)ΜΙΜΟSΕ (εκχυλίσματος φυτικού), 12)διχρωμικού νατρίου, 13)θειϊκού νατρίου ανύδρου, 14)Φορμαλδεΰδης, 15)ντεκαλτάλ, 16)θειϊκού νατρίου, 17)τάνιγκαν, προς κατασκευήν ετοίμων δερμάτων και εξαγωγήν τούτων ή αποταμίευσιν εντός προθεσμίας εξ μηνών από της παραλαβής των πρώτων υλών. Σελ.500(α) 173-94 Άρθρ.2.-1.Οι βουλόμενοι να τύχωσι του ανωτέρω ευεργετήματος εργοστασιάρχαι δέον να υποβάλωσιν εις την αρμοδίαν Τελωνειακήν Αρχήν εις την περιφέρειαν της οποίας κείται το εργοστάσιόν των, αίτησιν περί τούτου, δι’ ης συν τοις άλλοις δέον όπως αναφέρωσι:  α)Το ονοματεπώνυμον και την διεύθυνσιν του αντιπροσώπου των, β)την πόλιν και ακριβώς την θέσιν του εργοστασίου και γ)την πόλιν και ακριβώς την θέσιν εις ην θέλουσιν αποθηκεύσει τας πρώτας ύλας και τα εκ της επεξεργασίας τούτων παραχθησόμενα δέρματα μέχρι της εξαγωγής ή αποταμιεύσεώς των. 2.Επί τη υποβολή της ανωτέρω αιτήσεως ο αρμόδιος Τελώνης συγκαλεί την υπό των διατάξεων του άρθρ.2 του Νόμ.ΒΡΝΗ΄/1893 προβλεπομένην Επιτροπήν, ήτις συνερχομένη αποφαίνεται περί της παραγωγικής δυναμικότητος του εργοστασίου και περί της καθ’ εξαμηνίαν παραδοτέας ποσότητος πρώτων υλών προς τον ως άνω σκοπόν. 3.Επί τη βάσει του πορίσματος της ανωτέρω Επιτροπής καθορίζεται δι’ ειδικής διαταγής του Υπουργείου Οικονομικών η παραδοτέα τω αιτούντι ποσότης πρώτων υλών καθ’ εξαμηνίαν. Άρθρ.3.-Η εισαγωγή των περί ων πρόκειται πρώτων υλών επιτρέπεται διά των Διευθύνσεων Τελωνείων, η δε εις την αλλοδαπήν εξαγωγή ή αποταμίευσις των δερμάτων δέον να πραγματοποιήται διά της αυτής Τελωνειακής Αρχής. 30.Η.ε.3 Πρώτες ύλες Βυρσοδεψίας-Δέρματα Άρθρ.4.-Προς καθορισμόν των πρώτων και βοηθητικών υλών των χρησιμοποιουμένων διά την παραγωγήν επανωδερμάτων εξαγομένων εις αλλοδαπήν λαμβάνεται κατά την εξαγωγήν δείγμα εις διπλούν το οποίον μονογραφούμενον υπό του αρμοδίου Τελωνειακού οργάνου και του εξαγωγέως ή του αντιπροσώπου του αποστέλλεται εις το οικείον Παράρτημα του Γενικού Χημείου του Κράτους προς διενέργειαν χημικής αναλύσεως διά τον καθορισμόν των πρώτων και βοηθητικών υλών των χρησιμοποιηθεισών διά την παραγωγήν ενός τετραγωνικού ποδός των εξαγομένων επανωδερμάτων. Το αποτέλεσμα της ανωτέρω χημικής αναλύσεως καθίσταται γνωστόν υπό του Παραρτήματος του Γενικού Χημείου του Κράτους εις την αποστέλλουσαν τα δείγματα Τελωνειακήν αρχήν, το δε δεύτερον των δειγμάτων κρατείται εις το οικείον Παράρτημα του Γ.Χ. του Κράτους επί ένα μήνα διά την περίπτωσιν τυχόν εγέρσεως αμφισβητήσεως υπό του ενδιαφερομένου εξαγωγέως. Η εν λόγω αμφισβήτησις δέον να πραγματοποιήται εντός οκτώ ημερών από της κοινοποιήσεως του αποτελέσματος εις τον ενδιαφερόμενον. Παρερχομένης της προθεσμίας ταύτης τ' αποτελέσματα της πρώτης αναλύσεως καθίστανται οριστικά. Επί εγέρσεως αμφισβητήσεως η δευτέρα χημική ανάλυσις διενεργείται υπό της Κεντρικής Υπηρεσίας του Γενικού Χημείου του Κράτους. Άρθρ.5.-Η πίστωσις της εν λόγω προσωρινής ατελείας διενεργείται δι’ αντιγράφων διασαφήσεων εξαγωγής και αντιγράφου του κατά το προηγούμενον άρθρον δελτίου χημικής αναλύσεως και επί τη βάσει των ποσοτήτων πρώτων υλών των αναφερομένων εν τω δελτίω ως χρησιμοποιηθεισών εις την παραγωγήν των εξαχθέντων δερμάτων. Άρθρ.6.-Την επομένην της λήξεως της εν άρθρ.1 αναφερομένης προθεσμίας, χρεούται η οικεία αίτησις μεταποιήσεως με τους δασμούς και φόρους τους αναλογούντας επί της ποσότητος των πρώτων υλών της μήπω εξαχθείσης υπό μορφήν δερμάτων και εισπράττονται ούτοι εντόκως κατά τα κεκανονισμένα. 